Title: พระราชกฤษฎีกาให้ใช้พระราชบัญญัติควบคุมอาคาร พ.ศ. 2522 บังคับในท้องที่อำเภอบ้านนา จังหวัดนครนายก และอำเภอแก่งคอย อำเภอวิหารแดง จังหวัดสระบุรี พ.ศ. 2548

พระราชกฤษฎีกา
ให้ใช้พระราชบัญญัติควบคุมอาคาร พ.ศ.
๒๕๒๒
บังคับในท้องที่อำเภอบ้านนา จังหวัดนครนายก และอำเภอแก่งคอย
อำเภอวิหารแดง จังหวัดสระบุรี
พ.ศ.
๒๕๔๘

ภูมิพลอดุลยเดช ป.ร.
ให้ไว้ ณ วันที่ ๑๒ เมษายน พ.ศ.
๒๕๔๘
เป็นปีที่ ๖๐ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรให้ใช้พระราชบัญญัติควบคุมอาคาร
พ.ศ. ๒๕๒๒ บังคับในท้องที่อำเภอบ้านนา
จังหวัดนครนายก และอำเภอแก่งคอย อำเภอวิหารแดง จังหวัดสระบุรี

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติควบคุมอาคาร พ.ศ.
๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่
๓) พ.ศ.
๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคาร
พ.ศ. ๒๕๒๒ บังคับในท้องที่อำเภอบ้านนา
จังหวัดนครนายก และอำเภอแก่งคอย อำเภอวิหารแดง จังหวัดสระบุรี พ.ศ.
๒๕๔๘

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ใช้พระราชบัญญัติควบคุมอาคาร พ.ศ.
๒๕๒๒ บังคับในท้องที่อำเภอบ้านนา จังหวัดนครนายก และอำเภอแก่งคอย อำเภอวิหารแดง จังหวัดสระบุรี

มาตรา ๔  ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท ทักษิณ  ชินวัตร
นายกรัฐมนตรี

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายในการสร้างเมืองใหม่ในท้องที่อำเภอบ้านนา
จังหวัดนครนายก และอำเภอแก่งคอย อำเภอวิหารแดง จังหวัดสระบุรี ซึ่งจะต้องมีการขยายตัวทั้งในด้านการก่อสร้างอาคารและการผังเมือง
สมควรให้ใช้พระราชบัญญัติควบคุมอาคาร พ.ศ.
๒๕๒๒ บังคับในท้องที่ดังกล่าว เพื่อประโยชน์ในด้านการควบคุมเกี่ยวกับความมั่นคงแข็งแรง
ความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมือง
การสถาปัตยกรรม และการอำนวยความสะดวกแก่การจราจร  จึงจำเป็นต้องตราพระราชกฤษฎีกานี้

วชิระ/จัดทำ
๑๖
พฤษภาคม ๒๕๔๘

โชติกานต์/ปรับปรุง
๒๕
มีนาคม ๒๕๖๓

อรญา/ตรวจ
๑๐
เมษายน ๒๕๖๓

[๑] ราชกิจจานุเบกษา
เล่ม ๑๒๒/ตอนที่ ๓๘ ก/หน้า ๗/๑๐ พฤษภาคม ๒๕๔๘